**NOLIKUMS**

Rīgā

|  |  |  |
| --- | --- | --- |
| 12.06.2025 | Nr. 1.4-11 | |
| **Valsts policijas koledžas īsā cikla profesionālās augstākās izglītības programmas „Policijas darbs” valsts pārbaudījuma nolikums**  APSTIPRINĀTS  Valsts policijas koledžas domes  2025.gada 29.maija sēdē,  protokols Nr.4  Izdots saskaņā ar  Valsts pārvaldes iekārtas likuma  72. panta pirmās daļas 2. punktu   1. **Vispārīgie jautājumi** 2. Nolikums nosaka Valsts policijas koledžas (turpmāk – Koledža) īsā cikla profesionālās augstākās izglītības programmas „Policijas darbs” (turpmāk – studiju programma) valsts pārbaudījuma – kvalifikācijas eksāmena (turpmāk – kvalifikācijas eksāmens) – komisijas izveidošanu un pienākumus, norises kārtību, teorētiskās daļas un kvalifikācijas darba aizstāvēšanas kārtību, vērtēšanas kārtību, atkārtotu kārtošanas kārtību, kā arī apelācijas iesniegšanas un izskatīšanas kārtību. 3. Kvalifikācijas eksāmenu kārto studenti (turpmāk – eksaminējamais), kuri apguvuši studiju programmas saturu un visos studiju kursos un kvalifikācijas praksē galīgo vērtējumu 10 ballu skalā saņēmuši ne zemāku par “4 (gandrīz viduvēji)” vai “ieskaitīts”, kā arī ne vēlāk kā vienu mēnesi pirms kvalifikācijas eksāmena norises pirmās dienas iepazinušies ar kvalifikācijas eksāmena norises kārtību un vērtēšanas kritērijiem. 4. Kvalifikācijas eksāmens sastāv no divām daļām:    1. teorētisko zināšanu un praktisko iemaņu pārbaudes (turpmāk – teorētiskā daļa);    2. kvalifikācijas darba aizstāvēšanas. 5. **Kvalifikācijas eksāmena komisijas izveidošana un pienākumi** 6. Kvalifikācijas eksāmenu pieņem ar Valsts policijas pavēli apstiprināta kvalifikācijas eksāmena komisija (turpmāk – Komisija). Komisiju apstiprina ne vēlāk kā vienu mēnesi pirms kvalifikācijas eksāmena norises pirmās dienas. 7. Koledžas Izglītības koordinācijas nodaļa sagatavo šī nolikuma 4. punktā minētās pavēles projektu, kurā iekļauj informāciju par kvalifikācijas eksāmena norises vietu un laiku. 8. Komisijas sastāvā ir Komisijas priekšsēdētājs un ne mazāk kā četri Komisijas locekļi. 9. Komisiju veido, ievērojot valsts pārbaudījuma komisijas darbību regulējošajos normatīvajos aktos noteikto komisijas veidošanas kārtību. Komisijas locekļu skaitu nosaka, ņemot vērā eksaminējamo skaitu. 10. Komisijas priekšsēdētājs ir Valsts policijas pārstāvis, kuram ir vismaz otrā cikla augstākā izglītība un vismaz piecu gadu profesionālā pieredze Valsts policijai deleģēto uzdevumu veikšanā. Komisijas locekļiem ir vismaz akadēmiskā vai pirmā cikla profesionālā augstākā izglītība un atbilstošs piecu gadu praktiskā darba stāžs Valsts policijā vai Koledžā. 11. Komisijas sekretāra pienākumus pilda Koledžas Izglītības koordinācijas nodaļas nodarbinātais. Komisijas sekretārs nodrošina Komisijas darbu. 12. Komisijas priekšsēdētājs atbild par kvalifikācijas eksāmena norises gaitu atbilstoši šajā nolikumā noteiktajai kvalifikācijas eksāmena norises kārtībai un ne vēlāk kā vienas darba dienas laikā par konstatētajiem pārkāpumiem rakstveidā informē Koledžas direktoru. 13. **Kvalifikācijas eksāmena norises kārtība** 14. Ne vēlāk kā divas darba dienas pirms kvalifikācijas eksāmena norises pirmās dienas Koledžas Izglītības koordinācijas nodaļa sagatavo Koledžas pavēles projektu par studentiem, kuriem atļauts kārtot kvalifikācijas eksāmenu. 15. Koledžas Izglītības koordinācijas nodaļa pirms kvalifikācijas eksāmena Komisijai iesniedz:     1. “Valsts policijas koledžas īsā cikla profesionālās augstākās izglītības programmas „Policijas darbs” kvalifikācijas eksāmena protokols” (1. pielikums), kurā saskaņā ar Koledžas direktora pavēli par studentiem, kuriem atļauts kārtot kvalifikācijas eksāmenu, aizpildītas ailes – eksaminējamā vārds un uzvārds;     2. Koledžas direktora pavēli par studentiem, kuriem atļauts kārtot kvalifikācijas eksāmenu;     3. aizzīmogotu aploksni ar teorētiskās daļas biļetēm;     4. apzīmogotas tukšas A4 formāta lapas teorētiskās daļas atbildes plāna sagatavošanai. 16. Komisijas priekšsēdētājs aploksni ar teorētiskās daļas biļetēm atver Komisijas klātbūtnē, kvalifikācijas eksāmena sākumā. 17. Eksaminējamais uz katru kvalifikācijas eksāmena daļu ierodas kvalifikācijas eksāmena grafikā noteiktajā laikā un Komisijai uzrāda dienesta apliecību vai personu apliecinošu dokumentu. Ja eksaminējamais nokavē kvalifikācijas eksāmena sākumu, viņam ir tiesības piedalīties kvalifikācijas eksāmenā, bet kvalifikācijas eksāmena izpildes laiks netiek pagarināts. 18. Pēc vietas ieņemšanas kvalifikācijas eksāmena norises telpā, Komisija uzaicina eksaminējamo izvēlēties vienu no teorētiskās daļas biļetēm ar tajā iekļautiem jautājumiem. 19. Kvalifikācijas eksāmenā eksaminējamam nav atļauts:     1. izmantot neatļautus palīgmateriālus vai literatūru, izņemot praktisko iemaņu pārbaudē, kurā atļauts izmantot normatīvos aktus (papīra formā) bez komentāriem;     2. lietot sakaru līdzekļus, viedierīces, citas elektroniskās vai komunikācijas ierīces (ja tādas ir paņemtas līdzi, tām jābūt izslēgtām);     3. sarunāties ar citiem eksaminējamiem, traucēt vai palīdzēt citiem. 20. Ja eksaminējamais veic šī nolikuma 16.1. vai 16.2. apakšpunktos norādītās darbības, Komisija viņu izraida no kvalifikācijas eksāmena norises telpas un sagatavo “Akts par eksaminējamā izraidīšanu no Valsts policijas koledžas īsā cikla profesionālās augstākās izglītības programmas „Policijas darbs” kvalifikācijas eksāmena norises telpas” (2. pielikums). 21. Ja eksaminējamais veic šī nolikuma 16.3. apakšpunktā norādītās darbības, Komisija eksaminējamam izsaka brīdinājumu. Ja pēc brīdinājuma saņemšanas eksaminējamais atkārtoti neievēro noteikto kārtību, Komisija viņu izraida no kvalifikācijas eksāmena norises telpas un sagatavo “Akts par eksaminējamā izraidīšanu no Valsts policijas koledžas īsā cikla profesionālās augstākās izglītības programmas „Policijas darbs” kvalifikācijas eksāmena norises telpas” (2. pielikums). 22. Eksaminējamā, kurš izraidīts no kvalifikācijas eksāmena norises telpas, darbu nevērtē un protokolā izdara atzīmi par kvalifikācijas eksāmena nenokārtošanu, liekot apzīmējumu “NV – nav vērtējuma”, bet sadaļā “Piešķirt/nepiešķirt profesionālo kvalifikāciju” izdara atzīmi par izraidīšanu no kvalifikācijas eksāmena norises telpas un ieraksta akta numuru. Atkārtoti kvalifikācijas eksāmenu drīkst kārtot saskaņā ar studiju programmas studiju grafiku, sedzot kvalifikācijas eksāmena izmaksas. 23. Kvalifikācijas eksāmena norises laikā eksaminējamais ar Komisijas priekšsēdētāja atļauju drīkst iziet no telpas, ja radušās veselības problēmas vai fizioloģisku iemeslu dēļ. Šajā gadījumā eksaminējamais A4 formāta lapu ar atbildes plānu nodod Komisijas priekšsēdētājam. Kvalifikācijas eksāmena izpildes laiku eksaminējamajam nepagarina. 24. Pēc kvalifikācijas eksāmena studiju programmas kvalifikācijas eksāmena protokolu un aktu (ja tāds tika sagatavots) glabā Koledžas Izglītības procesa administrēšanas sistēmā. Aktu papildus ievieto studējošā personas lietā. 25. **Kvalifikācijas eksāmena teorētiskās daļas un kvalifikācijas darba aizstāvēšanas kārtība** 26. Kvalifikācijas eksāmena teorētiskās daļas jautājumus izstrādā un biļetes sagatavo atbilstošās Koledžas katedras, izvērtē Koledžas Metodiskā komisija un ne vēlāk kā vienu mēnesi pirms kvalifikācijas eksāmena apstiprina ar Koledžas direktora pavēli. Koledžas katedras reizi studiju gadā aktualizē teorētiskās daļas jautājumus un sagatavo biļetes, ko apstiprina šī punkta noteiktajā kārtībā. 27. Teorētisko zināšanu pārbaudes jautājumi eksaminējamam ir pieejami Koledžas e-mācību vidē *Moodle*. Teorētiskās daļas biļetes eksaminējamam nav pieejamas. 28. Kvalifikācijas eksāmena teorētisko daļu eksaminējamais kārto mutvārdos, kurā pārbauda eksaminējamā teorētiskās zināšanas un izpratni studiju kursos, kā arī tēmās, kuras tika apgūtas studiju programmas apguves laikā. 29. Teorētiskā daļā eksaminējamais atbild uz trīs jautājumiem, kas iekļauti vienā no 30 kvalifikācijas eksāmena biļetēm. 30. Teorētiskās daļas atbildes plāna izstrādāšanai paredzētas 45 minūtes. Mutvārdos atbildes sniegšanai paredzēts laiks līdz 10 minūtēm. 31. Komisija teorētiskās daļas atbildes plāna sagatavošanai izsniedz tukšu apzīmogotu A4 formāta lapu, kas pēc kvalifikācijas eksāmena paliek pie eksaminējamā. 32. Eksaminējamais, kurš izpildījis teorētisko daļu, atstāj teorētiskās daļas norises telpu. 33. Kvalifikācijas darbu izstrādā, iesniedz, aizstāv un vērtē Koledžas noteiktajā kārtībā saskaņā ar Koledžas 2023. gada 4. decembra iekšējiem noteikumiem Nr. 16 “Kvalifikācijas darba izstrādes, iesniegšanas, aizstāvēšanas, glabāšanas kārtība un vienotas noformēšanas prasības”. 34. **Kvalifikācijas eksāmena vērtēšanas kārtība** 35. Teorētiskā daļā vērtē eksaminējamā vispārējās teorētiskās zināšanas, par katru atbildi uz biļetē iekļauto jautājumu piešķirot balles saskaņā ar Koledžas studiju nolikumā noteiktajiem kvalifikācijas eksāmena vērtēšanas kritērijiem. Par katru atbildi jāiegūst vērtējums ne zemāks par “4 – gandrīz viduvēji”. 36. Komisijas priekšsēdētājs eksaminējamā vērtējumu ieraksta protokolā. 37. Veidojot vērtējumu kvalifikācijas eksāmenā, ņem vērā eksaminējamā teorētiskās daļas jautājumos iegūto vērtējumu un kvalifikācijas darba aizstāvēšanā iegūto vērtējumu, kurus summē 10 ballu skalā un aprēķina vidējo (aritmētisko) vērtējumu. 38. Kvalifikācijas eksāmens ir nokārtots, ja eksaminējamais 10 ballu skalā ieguvis vērtējumu ne zemāku par „4 – gandrīz viduvēji”. 39. Komisija kvalifikācijas eksāmenā iegūto vērtējumu eksaminējamajam paziņo mutiski pēc kvalifikācijas eksāmena norises. Eksaminējamais iepazīšanos ar vērtējumu apliecina ar parakstu protokolā. 40. **Kvalifikācijas eksāmena atkārtotas kārtošanas kārtība** 41. Eksaminējamais, kurš attaisnojoša iemesla dēļ nav ieradies uz kvalifikācijas eksāmenu, Koledžas direktoram iesniedz ziņojumu ar lūgumu atļaut kārtot kvalifikācijas eksāmenu un pievieno attaisnojošu dokumentu. Kvalifikācijas eksāmenu kārto tuvākā kvalifikācijas eksāmena norises laikā, norises datumu saskaņojot ar eksaminējamo. 42. Eksaminējamo, kurš kvalifikācijas eksāmenā saņēmis vērtējumu zemāku par „4 – gandrīz viduvēji” vai to nav kārtojis bez attaisnojoša iemesla, eksmatrikulē no studējošo saraksta. Kvalifikācijas eksāmenu kārto saskaņā ar studiju grafiku, eksaminējamam sedzot kvalifikācijas eksāmena izmaksas. 43. Šī nolikuma 36. punktā minētajā gadījumā persona ne vēlāk kā vienu mēnesi pirms kvalifikācijas eksāmena iesniedz Koledžas direktoram iesniegumu ar lūgumu atļaut kārtot kvalifikācijas eksāmenu. 44. Eksaminējamais atkārtoti kārto kvalifikācijas eksāmenu vai tā nenokārtoto daļu. 45. Atkārtoti kārtot kvalifikācijas eksāmenu vai tā nenokārtoto daļu atļauts gada laikā un ne vairāk kā divas reizes. Ja eksaminējamais nenokārto kvalifikācijas eksāmenu atkārtoti gada laikā, studiju programma viņam jāapgūst no jauna. 46. **Apelācijas iesniegšanas un izskatīšanas kārtība** 47. Eksaminējamais ir tiesīgs Koledžas direktoram iesniegt rakstveida motivētu (norādīti fakti un argumenti) apelācijas sūdzību:     1. vienas darba dienas laikā pēc pavēles par eksaminējamiem, kuriem atļauts kārtot kvalifikācijas eksāmenu, izdošanas – ja nav atļauts kārtot kvalifikācijas eksāmenu;     2. trīs darba dienu laikā pēc kvalifikācijas eksāmena norises – par kvalifikācijas eksāmena laikā pieļautajiem kvalifikācijas eksāmena norises kārtības pārkāpumiem, kas varēja ietekmēt kvalifikācijas eksāmena vērtējumu;     3. trīs darba dienu laikā pēc kvalifikācijas eksāmena vērtējuma paziņošanas – par kvalifikācijas eksāmenā saņemtā vērtējuma objektivitāti. 48. Koledžas direktors, izvērtējot saņemto apelācijas sūdzību, lemj par apelācijas komisijas izveidošanu. 49. Apelācijas komisijas priekšsēdētāju un divus komisijas locekļus pēc Koledžas direktora vietnieka studiju un mācību jautājumos ieteikuma apstiprina ar Koledžas pavēli. 50. Apelācijas komisija, apelācijas sūdzību izskata trīs darba dienu laikā no tās saņemšanas. 51. Apelācijas komisija par apelācijas sūdzības izskatīšanu izdod rakstveida atzinumu, ko iesniedz Koledžas direktoram. 52. Koledžas direktors, iepazinies ar apelācijas komisijas atzinumu, pieņem lēmumu Administratīvā procesa likumā noteiktajā kārtībā, ko ne vēlāk kā piecu darba dienu laikā pēc apelācijas sūdzības saņemšanas nosūta uz eksaminējamā norādīto elektroniskā pasta adresi vai e-adresi, vai uz eksaminējamā deklarētās dzīvesvietas adresi.   Direktors D. Homenko  ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU  Sanita Rinkmane, 67209791  sanita.rinkmane@koledza.vp.gov.lv  Santa Reksce, 67209793  santa.reksce@koledza.vp.gov.lv  NOSŪTĪŠANAS UZDEVUMS:  VPK Direktora vietnieks SM  VPK Direktora vietnieks DA  VPK FVN  VPK IKN  VPK HK  VPK TZK  VPK PTK  VPK SK  VPK KN  VPK KAMC  VPK PVN  VPK AN  VPK KinN  VPK B  VPK IMC | | |
|  | |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

**Valsts policijas koledžas īsā cikla profesionālās augstākās izglītības programmas „Policijas darbs”**

**kvalifikācijas eksāmena protokols**

Nr.\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr.p.k. | Vārds, Uzvārds | Biļetes Nr. | Vērtējums 10 ballu skalā | | | | | Piešķirt/nepiešķirt profesionālo kvalifikāciju |  |
| Pirmais jautājums | Otrais jautājums | Trešais jautājums | Kvalifikācijas darba aizstāvēšana | Kvalifikācijas eksāmens | Eksaminējamā paraksts par iepazīšanos ar vērtējumu |
|  |  |  |  |  |  |  |  |  |  |

\_\_\_\_\_\_\_\_\_\_\_\_\_\_ 20\_\_.gada \_\_\_.\_\_\_\_\_

(vieta)

Komisijas priekšsēdētājs *(personiskais paraksts)* V. Uzvārds

Komisijas locekļi: *(personiskais paraksts)* V. Uzvārds

*(personiskais paraksts)* V. Uzvārds

*(personiskais paraksts)* V. Uzvārds

*(personiskais paraksts)* V. Uzvārds

Komisijas sekretārs *(personiskais paraksts)*  V. Uzvārds

Direktors D. Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

**Akts**

**par eksaminējamā izraidīšanu**

**no Valsts policijas koledžas īsā cikla**

**profesionālās augstākās izglītības programmas „Policijas darbs”**

**kvalifikācijas eksāmena norises telpas**

\_\_\_\_\_\_\_\_\_\_\_\_\_\_ 20\_\_. gada \_\_\_ .\_\_\_\_\_

(vieta)

Kvalifikācijas eksāmena norises datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eksaminējamā vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kvalifikācijas eksāmena (atbilstošo atzīmēt ar x)

□ teorētiskā daļa

□ kvalifikācijas darba aizstāvēšana

|  |  |
| --- | --- |
| Izraidīšanas iemesls |  |
|  | |
|  | |
|  | |

Komisijas priekšsēdētājs *(personiskais paraksts)* V. Uzvārds

Komisijas locekļi: *(personiskais paraksts)* V. Uzvārds

*(personiskais paraksts)* V. Uzvārds

*(personiskais paraksts)* V. Uzvārds

*(personiskais paraksts)* V. Uzvārds

Direktors D. Homenko

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU